ddrg/super_eurlex huggingface dataset:
A Bizottság irányelve

(1978. május 24.)

a takarmánynövényekben és a gabonavetőmagokban az "Avena fatua" előfordulása különleges feltételeinek megállapításáról szóló 74/268/EGK irányelv módosításáról

(78/511/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 78/55/EGK tanácsi irányelvvel [1] módosított, a takarmánynövény-vetőmagok forgalmazásáról szóló, 1966. június 14-i 66/401/EGK tanácsi irányelvre [2] és különösen annak 11. cikkére,

mivel az említett irányelv meghatározza a takarmánynövény-vetőmagokban az Avena fauta előfordulására vonatkozó tűréshatárokat;

mivel ezek a tűréshatárok túl magasnak tűnnek bizonyos követelmények tekintetében;

mivel az 1974. május 2-i 74/268/EGK bizottsági irányelv [3] ezért különleges feltételeket határozott meg a takarmánynövény-vetőmagban az Avena fauta előfordulására vonatkozó tűréshatárok tekintetében;

mivel a takarmánynövény-vetőmag forgalmazásáról szóló 66/401/EGK tanácsi irányelv mellékleteinek módosításáról szóló, 1978 április 18-i 78/386/EGK első bizottsági irányelv [4] új feltételeket határozott meg a takarmánynövény-vetőmagban az Avena fauta előfordulására vonatkozó tűréshatárok tekintetében;

mivel e módosítások következtében a 74/268/EGK irányelvben meghatározott különleges feltételekre már nincs szükség;

mivel e különleges feltételeket a takarmánynövény-vetőmagok tekintetében ennek következtében hatályon kívül kell helyezni;

mivel az ezen irányelvben előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményével,

ELFOGADTA EZT AZ IRÁNYELVET:

1. cikk

A 74/268/EGK irányelv 1. cikke hatályát veszti.

2. cikk

A tagállamok legkésőbb 1980. július 1. előtt hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot, aki tájékoztatja erről a többi tagállamot.

3. cikk

Ennek az irányelvnek a tagállamok a címzettjei.

Kelt Brüsszelben, 1978. május 24-én.

a Bizottság részéről

Finn Gundelach

alelnök

[1] HL L 16., 1978.1.20., 23. o.

[2] HL 125., 1966.7.11., 2298/66. o.

[3] HL L 141., 1974.5.24., 19. o.

[4] HL L 113., 1978.4.25., 1. o.

--------------------------------------------------
A Tanács irányelve

(1978. november 23.)

a belvízi hajókra vonatkozó hajóbizonyítványok kölcsönös elismeréséről szóló 76/135/EGK irányelv módosításáról

(78/1016/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 75. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a belvízi hajókra vonatkozó hajóbizonyítványok kölcsönös elismeréséről szóló, 1976. január 20-i 76/135/EGK tanácsi irányelv [4] 5. cikke előírja, hogy a Bizottság javaslatára a Tanács, amint lehetséges, de legkésőbb 1978. január 1-jéig fogadjon el közös rendelkezéseket, amelyek meghatározzák a belvízi hajókra vonatkozó műszaki követelményeket; mivel a kérdés összetett jellege következtében nem volt lehetőség a fenti határidő betartására; mivel indokolt, hogy az 1980. január 1-jéig elfogadandó közös rendelkezéseket meghatározzák;

mivel a fenti irányelv 7. cikke megállapítja, hogy az irányelv 1978. december 31-ig hatályos és, ha szükséges, hatálya az 5. cikkben említett előírásainak hatálybalépéséig meghosszabbítható; mivel a fentiek figyelembevételével a határidő ilyen meghosszabbítását kell alkalmazni,

ELFOGADTA EZT AZ IRÁNYELVET:

1. cikk

A 76/135/EGK irányelv a következőképpen módosul:

(1) Az 5. cikkben az "1978. január 1-je" dátum helyébe "1980. január 1-je" lép.

(2) A 7. cikk helyébe a következő lép:

"7. cikk

Ez az irányelv az 5. cikkben említett előírások tényleges hatálybalépéséig marad hatályban."

2. cikk

Ennek az irányelvnek a tagállamok a címzettjei.

Kelt Brüsszelben, 1978. november 23-án.

a Tanács részéről

az elnök

K. Gscheidle

[1] HL C 13., 1978.1.17., 4. o.

[2] HL C 108., 1978.5.8., 67. o.

[3] HL C 181., 1978.7.31., 29. o.

[4] HL L 21., 1976.1.29., 10. o.

--------------------------------------------------
A Tanács irányelve

(1978. december 5.)

a takarmánynövény-vetőmagok, a gabonavetőmagok és az olaj- és rostnövények vetőmagjának forgalmazásáról szóló 66/401/EGK, 66/402/EGK és 69/208/EGK irányelvek módosításáról

(78/1020/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. és 100. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a takarmánynövény-vetőmagok, valamint az olaj- és rostnövények vetőmagjának forgalmazásáról szóló rendelkezések előírják, hogy 1977. július 1-jét követően a harmadik országokban hozott, hivatalos vetőmagvizsgálatra vonatkozó intézkedések egyenértékűsége nemzeti szinten többé nem állapítható meg; mivel az egyenértékűségre vonatkozó bizonyos közösségi szintű határozatok csak 1978. július 1-jétől léptek hatályba; mivel az egyenértékűség nemzeti szinten történő megállapítására meghatározott időszakot ennek megfelelően egy évvel meg kell hosszabbítani, hogy az kiterjedjen a közösségi határozatoktól függően 1977. július 1-jét követően fenntartott hagyományos kereskedelmi folyamatokra;

mivel a gabonavetőmag forgalmazására vonatkozó rendelkezések lehetővé teszik, hogy 1978. december 1-jéig bizonyos feltételek mellett hivatalosan minősítsenek olyan vetőmagokat, amelyeken nem végezték el a hatósági szántóföldi ellenőrzést; mivel további határidőt kell biztosítani, hogy megszerezhető legyen az általánosabb és véglegesebb megoldáshoz szükséges tapasztalat,

ELFOGADTA EZT AZ IRÁNYELVET:

1. cikk

A legutóbb a 78/692/EGK irányelvvel [4] módosított, a takarmánynövény-vetőmagok forgalmazásáról szóló, 1966. június 14-i 66/401/EGK tanácsi irányelv [5] 16. cikkének (2) bekezdésében az 1977. július 1. időpont helyébe 1978. július 1. lép.

2. cikk

A legutóbb a 78/692/EGK irányelvvel módosított, a gabonavetőmag forgalmazásáról szóló, 1966. június 14-i 66/402/EGK tanácsi irányelv [6] 2. cikke (2) bekezdésének d) pontjában az 1978. december 31. időpont helyébe 1980. december 31. lép.

3. cikk

A legutóbb a 78/388/EGK irányelvvel [7] módosított, az olaj- és rostnövények vetőmagjának forgalmazásáról szóló, 1969. június 30-i 69/208/EGK tanácsi irányelv [8] 15. cikkének (2) bekezdésében az 1977. július 1. időpont helyébe 1978. július 1. lép.

4. cikk

A tagállamok elfogadják azokat a törvényi, rendeleti és közigazgatási rendelkezéseket, amelyek szükségesek ahhoz, hogy:

- az 1. és a 3. cikknek 1977. július 1-jétől kezdődő hatállyal,

- a 2. cikknek legkésőbb 1978. december 31-ig megfeleljenek.

5. cikk

Ennek az irányelvnek a tagállamok a címzettjei.

Kelt Brüsszelben, 1978. december 5-én.

a Tanács részéről

az elnök

M. Lahnstein

[1] HL C 174., 1978.7.21., 8. o.

[2] HL C 239., 1978.10.9., 54. o.

[3] 1978. július 12-i és 13-i vélemény (a Hivatalos Lapban még nem tették közzé).

[4] HL L 236., 1978.8.26., 13. o.

[5] HL 125., 1966.7.11., 2298/66. o.

[6] HL 125., 1966.7.11., 2309/66. o.

[7] HL L 113., 1978.4.25., 20. o.

[8] HL L 169., 1969.7.10., 3. o.

--------------------------------------------------
HELYESBÍTÉS
az Európai Mezőgazdasági Orientációs és Garanciaalap finanszírozási re ndszerének részét
képezőműveletekbőlésmezőgazdaságilefölözésekésvámokbóleredőviss zatérítésiigényekre
vonatkozó kölcsönös segítségnyújtásról szóló 79/1071/EGK tanácsi irán yelvhez
(Az Európai Közösségek Hivatalos Lapja L 331., 1979.12.27., 10. o.; magya r nyelvű különkiadás 2. fejezet,
01. kötet, 299. o.)
1. a címben
a következő szövegrész: „… Garanciaalap finanszírozási rendszerének részét képező
műveletekből és mezőgazdasági lefölözések és vámokból eredővisszatérítési igényekre vonatkozó …”
helyesen: „… Garanciaalap finanszírozási rendszerének részét képezőműveletekbőlésamezőgazdaságilefölözésekbőlésvámokbóleredőkövetelések behajtására vonatkozó …”;
2. az első preambulumbekezdésben
a következő szövegrész: „…okmányalapjánfennállóhozzáadottérték-adóvisszatérítéséreirány uló
igénynek egy másik tagállamban érvényt szerezzenek;”
helyesen: „… okmány alapján a hozzáadottérték-adó tekintetében fennállóköveteléseket egy másik tagállamban lehessen behajtani ;”;
3. a második preambulumbekezdés első szövegrészében
a következő szövegrész: „mivel az hozzáadottérték-adó visszatérítésére vonatkozó nemzetirendelkezéseknek a nemzeti területen történő alkalmazása önmagában aközös piac létrejöttének és működésének akadályát jelenti; figyelemmelezért arra, hogy a visszatérítés érdekében a tagállamok …”
helyesen: „mivel az a tény, hogy a behajtásra vonatkozó nemzeti rendelkezésekneka nemzeti területen történő alkalmazása önmagában a közös piaclétrejöttének és működésének akadályát jelenti; mivel ezért a behajtásérdekében a tagállamok …”;
4. a második preambulumbekezdés második szövegrészében
a következő szövegrész: „… figyelemmel arra, hogy ezen szabályoknak ki kell terjedniük azigényekkel kapcsolatos kamatok és költségek visszatértésére is,”
helyesen: „… mivel e szabályoknak ki kell terjedniük a követelésekkel kapcsolatoskamatok és költségek behajtására is;”;
5. a harmadik preambulumbekezdésben
a következő szövegrész: „…mezőgazdaságilefölözésekésvámokbóleredővisszatérítésiigényekr e
vonatkozóan,”
helyesen: „… mezőgazdasági lefölözésekből és vámokból eredő követelésekbehajtására vonatkozóan;”;
6. az 1. cikkben
a következő szövegrész: „… műveletekből és a mezőgazdasági lefölözések és vámokból, valamintaz hozzáadottérték-adóból eredő visszatérítési igényekre vonatkozókölcsönös …”
helyesen: „…műveletekből,valamintamezőgazdaságilefölözésekbőlésvámokból,valamint a hozzáadottérték-adókból eredő követelések behajtásárairányuló kölcsönös …”.02/16. kötet HU Az Európai Unió Hivatalos Lapja 103
A Bizottság irányelve

(1979. március 5.)

a szarvasmarhafélék fajtatiszta tenyészállatairól szóló 77/504/EGK irányelv módosításáról

(79/268/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. és 100. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a szarvasmarhafélék fajtatiszta tenyészállatairól szóló, 1977. július 25-i 77/504/EGK tanácsi irányelv [4] e területen megállapítja a Közösségen belüli kereskedelem progresszív liberalizálásának feltételeit;

mivel a vonatkozó közösségi szabályozás végrehajtásáig az említett irányelv 7. cikkével összhangban elfogadták azt az általános elvet, hogy a harmadik országokból történő behozatalra vonatkozó feltételek nem lehetnek kedvezőbbek, mint a Közösségen belüli kereskedelemben alkalmazandó feltételek;

mivel a tagállamok közötti kereskedelemre vonatkozó közösségi szabályokat, különösen a törzskönyvbe történő bejegyzésre vonatkozó szabályokat még nem dolgozták ki teljesen; mivel e szabályokat nem dolgozzák ki mindaddig, amíg – különösen az említett irányelv 6. cikkében meghatározottak szerinti – végrehajtási rendelkezéseket el nem fogadnak; mivel az említett irányelv 7. cikkét a közösségi szabályozás bevezetésével egyidejűleg azonnal alkalmazni kell,

ELFOGADTA EZT AZ IRÁNYELVET:

1. cikk

A 77/504/EGK irányelv 9. cikke helyébe a következő szöveg lép:

"9. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy:

a) ennek az irányelvnek – a 7. cikk kivételével – legkésőbb 1979. január 1-jétől kezdődő hatállyal megfeleljenek;

b) a 7. cikknek – az abban foglalt valamennyi pontnak – megfeleljenek azon időponttal kezdődő hatállyal, amikortól kezdve megfelelnek a Közösségen belüli kereskedelemre vonatkozó rendelkezéseknek, különösen a 6. cikk alapján a későbbiekben elfogadott határozatoknak.

Erről haladéktalanul tájékoztatják a Bizottságot."

2. cikk

Ennek az irányelvnek a tagállamok a címzettjei.

Kelt Brüsszelben, 1979. március 5-én.

a Tanács részéről

az elnök

P. Mehaignerie

[1] HL C 9., 1979.1.11., 4. o.

[2] 1979. február 16-i vélemény (a Hivatalos Lapban még nem tették közzé).

[3] 1979. február 21-i és 22-i vélemény (a Hivatalos Lapban még nem tették közzé).

[4] HL L 206., 1977.8.12., 8. o.

--------------------------------------------------
A Tanács irányelve

(1979. július 24.)

a tagállamok kozmetikai termékekre vonatkozó jogszabályainak közelítéséről szóló 76/768/EGK irányelv módosításáról

(79/661/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 100. cikkére,

tekintettel a Bizottság javaslatára,

mivel a kozmetikai termékekre vonatkozó tagállami jogszabályok közelítéséről szóló, 76/768/EGK tanácsi irányelv [1] megállapítja, hogy az irányelvről szóló értesítést követő hároméves időszak lejárta után a IV. mellékletben felsorolt anyagokat és színezékeket vagy végérvényesen engedélyezik, vagy végérvényesen betiltják, vagy egy további hároméves időszakra meghagyják a IV. mellékletben, vagy az összes mellékletből törlik;

mivel a megoldandó problémák összetettsége miatt ezt a határidőt nem lehet betartani, és ezért azt meg kell hosszabbítani,

ELFOGADTA EZT AZ IRÁNYELVET:

1. cikk

A 76/768/EGK irányelv a következőképpen módosul:

1. Az 5. cikk első albekezdésében az "ezen irányelvről szóló értesítést követő hároméves időszak során" kifejezés helyébe az "1980. december 31-ig" kifejezés lép.

2. Az 5. cikk második albekezdésében a "hároméves időszak lejártakor" kifejezés helyébe az "1981. január 1-jétől" kifejezés lép.

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1979. július 30-ig megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1979. július 24-én.

a Tanács részéről

az elnök

M. O’Kennedy

[1] HL L 262., 1976.9.27., 169. o.

--------------------------------------------------
A Tanács irányelve

(1978. május 17.)

a szarvasmarha-brucellózis, -tuberkulózis és -leukózis elleni mentesítésre irányuló közösségi intézkedések bevezetéséről szóló 77/391/EGK irányelv módosításáról

(79/9/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. és 100. cikkére,

tekintettel a Bizottság javaslatára,

tekintettel az Európai Parlament véleményére [1],

mivel a szarvasmarha-brucellózis, -tuberkulózis és -leukózis elleni mentesítésre irányuló közösségi intézkedések bevezetéséről szóló, 1977. május 17-i 77/391/EGK tanácsi irányelv [2] végrehajtására készült nemzeti tervek keretében a vágási támogatás megduplázása szükséges Belgium egyes körzeteiben, ahol e betegségek előfordulási gyakorisága igen nagy,

ELFOGADTA EZT AZ IRÁNYELVET:

1. cikk

A 77/391/EGK irányelv 7. cikkének (2) bekezdésétől eltérve az Európai Mezőgazdasági Orientációs és Garanciaalap Orientációs Részlege a Belga Királyság részére annak kérésére a brucellózistól való mentesítéshez tehenenként legfeljebb 120 elszámolási egységet, az egyéb szarvasmarhák esetében pedig legfeljebb 60 elszámolási egységet fizethet ki, amennyiben azokat a fenti irányelv 2. cikkében említett intézkedések keretében vágják le.

2. cikk

Ennek az irányelvnek a tagállamok a címzettjei.

Kelt Brüsszelben, 1978. december 19-én.

a Tanács részéről

az elnök

J. Ertl

[1] 1978. december 15-i vélemény (a Hivatalos Lapban még nem tették közzé).

[2] HL L 145., 1977.6.13., 44. o.

--------------------------------------------------
A Tanács irányelve

(1979. december 6.)

az Európai Mezőgazdasági Orientációs és Garanciaalap finanszírozási rendszerének részét képező műveletekből és mezőgazdasági lefölözések és vámokból eredő visszatérítési igényekre vonatkozó kölcsönös segítségnyújtásról szóló 76/308/EGK irányelv módosításáról

(79/1071/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 99. és 100. cikkére,

tekintettel a Bizottság javaslatára,

tekintettel az Európai Parlament véleményére [1],

tekintettel a Gazdasági és Szociális Bizottság véleményére [2],

mivel jelenleg nincs lehetőség arra, hogy az egyik tagállam hatósága által kiállított okmány alapján fennálló hozzáadottérték-adó visszatérítésére irányuló igénynek egy másik tagállamban érvényt szerezzenek;

mivel az hozzáadottérték-adó visszatérítésére vonatkozó nemzeti rendelkezéseknek a nemzeti területen történő alkalmazása önmagában a közös piac létrejöttének és működésének akadályát jelenti; figyelemmel ezért arra, hogy a visszatérítés érdekében a tagállamok közötti kölcsönös segítségnyújtásra vonatkozó közös szabályok létrehozása szükséges; figyelemmel arra, hogy ezen szabályoknak ki kell terjedniük az igényekkel kapcsolatos kamatok és költségek visszatértésére is;

mivel a Tanács a 76/308/EGK [3] irányelvében közös szabályokat fogadott el az Európai Mezőgazdasági Orientációs és Garanciaalap finanszírozási rendszerének részét képező műveletekből és a mezőgazdasági lefölözések és vámokból eredő visszatérítési igényekre vonatkozóan;

mivel lehetséges ugyanezen szabályok átvétele adózási célokra; mivel ennek értelmében elegendő a 76/308/EGK irányelv hatályának kiterjesztése,

ELFOGADTA EZT AZ IRÁNYELVELT:

1. cikk

A 76/308/EGK tanácsi irányelv címea következőképpen módosul:

"A Tanács 1976. március 15-i irányelve az Európai Mezőgazdasági Orientációs és Garanciaalap finanszírozási rendszerének részét képező műveletekből és a mezőgazdasági lefölözések és vámokból, valamint az hozzáadottérték-adóból eredő visszatérítési igényekre vonatkozó kölcsönös segítségnyújtásról."

2. cikk

A 76/308/EGK irányelv 2. cikke az alábbiak szerint módosul:

a) "d" betű helyébe az "e" betű lép;

b) az alábbi

"d)"

pont kerül beillesztésre a

"c)"

pontot követően:

"d) hozzáadottérték-adó."

3. cikk

A tagállamok 1981. január 1-jéig megteszik a szükséges intézkedéseket, hogy megfeleljenek ezen irányelv rendelkezéseinek.

4. cikk

Ennek az irányelvnek a tagállamok a címzetjei.

Kelt Brüsszelben, 1979. december 6-án.

a Tanács részéröl

az elnök

L. Preti

[1] HL C 57., 1977.3.7., 62. o.

[2] HL C 56., 1977.3.7., 79. o.

[3] HL L 73., 1976.3.19., 18. o.

--------------------------------------------------
A Tanács irányelve

(1979. december 6.)

a tagállamok illetékes hatóságainak a közvetlen adóztatás területén történő kölcsönös segítségnyújtásáról szóló 77/799/EGK irányelv módosításáról

(79/1070/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 99. és 100. cikkére,

tekintettel a Bizottság javaslatára,

tekintettel az Európai Parlament véleményére [1],

tekintettel a Gazdasági és Szociális Bizottság véleményére [2],

mivel az adókijátszás és az adókikerülés költségvetési hiányokat okoz, sérti a tisztességes adózás elvét, és veszélyezteti az egészséges versenyt; mivel ez hátrányosan befolyásolja a közös piac zavartalan működését;

mivel e gyakorlat eredményesebb visszaszorítása érdekében a közös elvek és szabályok alapján meg kell erősíteni a Közösségen belül az adóhatóságok együttműködését;

mivel a Tanács 1977. december 19-én elfogadta a közvetlen adózás területén történő, a tagállamok illetékes hatóságainak kölcsönös segítségnyújtásáról szóló 77/799/EGK irányelvet [3]; mivel ezt a kölcsönös segítségnyújtást ki kell terjeszteni a közvetett adókra is, annak érdekében, hogy biztosítsák ezek helyes megállapítását és behajtását;

mivel különösen sürgős a kölcsönös segítségnyújtás kiterjesztése a hozzáadottérték-adóra, egyrészt mivel ez egy fogyasztást terhelő általános adó, másrészt mivel ez fontos szerepet játszik a Közösség saját forrásainak rendszerében;

mivel a 77/799/EGK irányelv rendelkezései bizonyos módosításokkal és kiegészítésekkel alkalmasak a hozzáadottérték-adó esetében is; mivel így elegendő az említett irányelv alkalmazási körének kiterjesztése,

ELFOGADTA EZT AZ IRÁNYELVET:

1. cikk

A 77/799/EGK irányelv a következőképpen módosul:

1. A cím helyébe a következő cím lép:

"A Tanács 1977. december 19-i irányelve a tagállamok illetékes hatóságainak a közvetlen adóztatás és a hozzáadottérték-adó területén történő kölcsönös segítségnyújtásáról"

2. Az 1. cikkben:

a) Az (1) bekezdés a következőképpen módosul:

"(1) Ezen irányelv rendelkezései értelmében a tagállamok illetékes hatóságai kicserélnek egymással minden olyan információt, amely lehetővé teszi számukra a jövedelmet és a tőkét terhelő adók, valamint a hozzáadottérték-adó pontos megállapítását."

b) Az (5) bekezdés helyébe az Egyesült Királyság tekintetében a következő szöveg lép:

"az Egyesült Királyságban:

- Commissioners of Customs and Excise vagy annak meghatalmazott képviselője, kizárólag a hozzáadottérték-adó céljából igényelt információ vonatkozásában,

- Commissioners of Inland Revenue vagy annak meghatalmazott képviselője, minden egyéb információ vonatkozásában."

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1981. január 1-jétől megfeleljenek.

3. cikk

Ennek az irányelvnek a tagállamok a címzettjei.

Kelt Brüsszelben, 1979. december 6-án.

a Tanács részéről

az elnök

L. Preti

[1] HL C 182., 1978.7.31., 46. o.

[2] HL C 283., 1978.11.27., 28. o.

[3] HL L 336., 1977.12.27., 15. o.

--------------------------------------------------
A Tanács irányelve

(1979. december 20.)

a tagállamok közötti közúti áruszállítás bizonyos fajtáira vonatkozó közös szabályok létrehozásáról szóló első irányelv módosításáról

(80/49/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 75. cikke (1) bekezdésére,

tekintettel a Bizottság javaslatára,

tekintettel az Európai Parlament véleményére [1],

tekintettel a Gazdasági és Szociális Bizottság véleményére [2],

mivel a legutóbb a 78/175/EGK irányelvvel [3] módosított, a tagállamok közötti közúti áruszállítás bizonyos fajtáira vonatkozó közös szabályok létrehozásáról szóló, 1962. július 23-i első tanácsi irányelv [4] alapján rendelkezést hoznak minden kvóta és engedélyezés alóli mentességről, amely alól kivétel a vállalkozások által végzett saját számlás fuvarozás,

ELFOGADTA EZT AZ IRÁNYELVET:

1. cikk

Az 1962. július 23-i első tanácsi irányelv I. melléklete a következőképpen módosul:

(1) Az I. melléklet a következő cikkel egészül ki:

"11. Áruszállítás járműveken, feltéve, hogy a következő feltételek megvalósulnak:

a) a szállított áru a vállalkozás tulajdonában levő vagy a vállalkozás által eladott, megvett, bérbe adott vagy bérelt, előállított, kitermelt, feldolgozott vagy javított áru;

b) a szállítás célja a vállalkozásig vagy a vállalkozástól történő áruszállítás vagy árumozgatás, vagy a vállalkozáson belül, vagy saját igényei szerint a vállalkozáson kívül;

c) az ilyen szállításhoz használt gépjárműveket a vállalkozás alkalmazottai vezetik;

d) az áruszállító-gépjárművek a vállalkozás tulajdonában állnak, vagy halasztott fizetési feltételek mellett a vállalkozás által már megvásárolt járművek.

Ez a rendelkezés nem vonatkozik a szokásos körülmények között használt jármű rövid idejű üzemzavara során valamilyen cserejármű használatára;

e) a szállítás nem több mint melléktevékenység, a vállalkozás össztevékenysége keretében."

(2) A 11. és 12. pont 12., illetve 13. pontra változik.

2. cikk

A tagállamok megteszik a szükséges lépéseket, hogy legkésőbb 1980. július 1-jéig liberalizálják az 1. cikkben említett szállítási fajtákat.

Ennek az irányelvnek az értesítésétől számított három hónapon belül, és minden esetben 1980. július 1-je előtt, minden tagállam tájékoztatja a Bizottságot az ennek az irányelvnek a végrehajtására hozott intézkedésekről.

3. cikk

Ennek az irányelvnek a tagállamok a címzettjei.

Kelt Brüsszelben, 1979. december 20-án.

a Tanács részéről

az elnök

J. Tunney

[1] HL C 293., 1976.12.13., 50. o.

[2] HL C 281., 1976.11.27., 2. o.

[3] HL L 54., 1978.2.25., 18. o.

[4] HL 70., 1962.8.6., 2005/62. o.

--------------------------------------------------